Ο **Σάντι Κριζμάν** (γεννήθηκε στις 17 Αυγούστου 1989) είναι επαγγελματίας Κροάτης ποδοσφαιριστής που αγωνίζεται ως κεντρικός επιθετικός για την ΣΚ Ράινντορφ Άλταχ.

Ποδοσφαιρική καριέρα
--------------------

Γεννήθηκε στην Πούλα, ενώ ξεκίνησε την καριέρα του στην ΝΚ Ζμίνι της γενέτειράς του όπου σκόραρε 7 γκολ σε 22 αγώνες. Το καλοκαίρι του 2007 ακολούθησε τον θείο του, τον προπονητή Ιγκόρ Πάμιτς, στην ομάδα ΝΚ Κάρλοβατς. Οι εμφανίσεις του εκεί τράβηξαν την προσοχή της ΧΝΚ Ριέκα, με την οποία υπέγραψε συμβόλαιο 3.5 χρόνων τον Ιανουάριο του 2008. Συνέχισε στην Κάρλοβατς για το υπόλοιπο της σεζόν σκοράροντας 15 γκολ σε 24 αγώνες στη σεζόν 2007-2008. Παρέμεινε στην Ριέκα για 3.5 χρόνια, σκοράροντας εννέα γκολ για τον σύλλογο. Είχε μέτρια επιτυχία με τη Ριέκα, με αποτέλεσμα τη μεταφορά του στην Ίστρα 1961, όπου και σημείωσε 7 γκολ στα πρώτα 13 παιχνίδια.

Στις 6 Ιανουαρίου 2014 ανακοινώθηκε ότι ο Κριζμάν υπέγραψε με την νοτιοκορεατική Τζόναμ Ντράγκονς.

Στις 5 Φεβρουαρίου 2017 υπέγραψε με τη σλοβενική ΝΚ Κόπερ.

### ΑΕΛ

Στις 7 Ιουλίου 2017 ο ΑΕΛ ανακοίνωσε την ένταξη του Κριζμάν στην ομάδα με τριετές συμβόλαιο. Στις 30 Σεπτεμβρίου 2017, σκόραρε το πρώτο του γκολ σε ισοπαλία εντός έδρας 1-1 με τον ΠΑΟΚ. Στις 22 Οκτωβρίου 2017 σκόραρε το νικητήριο γκολ σε αγώνα εκτός έδρας με 1-0 εναντίον του Πλατανιά. Τρεις μέρες αργότερα σφράγισε μια νίκη εντός έδρας με 3-0 εναντίον της Παναχαϊκής στο εγχώριο κύπελλο. Στις 9 Δεκεμβρίου 2017, ο Κριζμάν σφράγισε μια νίκη για τη Λάρισα εναντίον της Ξάνθης, με τον κροάτη στράικερ να σκοράρει το μοναδικό γκολ του αγώνα στο πρόσθετο χρόνο. Στις 7 Φεβρουαρίου 2018 άνοιξε το σκορ σε μια νίκη εντός έδρας με 3-2 εναντίον του ΠΑΣ Γιάννινα, βοηθώντας την ομάδα του να προκριθεί στους ημιτελικούς του Κυπέλλου Ελλάδας. Την 1η Μαρτίου του 2018, σκόραρε αποφασιστικό γκολ σε νίκη εντός έδρας με 2-1 στο πρώτο αγώνα του ημιτελικού του Κυπέλλου Ελλάδας εναντίον της ΑΕΚ.

### ΠΑΣ Γιάννινα

Στις 26 Ιουλίου 2018 υπέγραψε με τον ΠΑΣ Γιάννινα. Στις 25 Σεπτεμβρίου 2018, σκόραρε το πρώτο του γκολ για την ομάδα του με νίκη εντός έδρας 2-1 εναντίον του Ατρόμητου στη φάση των ομίλων του Κυπέλλου ελλάδας. Στις 29 Σεπτεμβρίου 2018, σκόραρε το πρώτο γκολ του στη Σούπερ Λίγκα με τη νέα του ομάδα, ανοίγοντας το σκορ στην ήττα με 2-1 εναντίον του Παναθηναϊκού. Στις 25 Νοεμβρίου 2018, ο Κρίζμαν σκόραρε εξασφαλίζοντας τη νίκη του ΠΑΣ Γιάννινα εναντίον του Λεβαδειακού στο στάδιο Ζωσιμάδες, σώζοντας τους προσωρινά από τον υποβιβασμό.

Τιμές
-----

ΝΚ Κάρλοβατς
* 3η κατηγορία Κροατίας - Δυτική κατηγορία: 2007-08

**ΠΑΣ Γιάννινα**

* Σούπερ Λιγκ 2 (1): 2019-20

Παραπομπές
----------

1. ↑  (πολλαπλές γλώσσες) *Transfermarkt*. 47637. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. b9f6535c.
3. ↑  20140108. Ανακτήθηκε στις 29  Απριλίου 2022.
4. ↑  «Krìstijan». *Hrvatski jezični portal* (στα Σερβοκροατικά). Ανακτήθηκε στις 20 Μαρτίου 2018. Krȉžman
5. ↑
6. ↑  «Sandi Križman signed for Chunnam Dragons». HBR Sport d.o.o. 27 Δεκεμβρίου 2013. Αρχειοθετήθηκε από το πρωτότυπο στις 6 Ιανουαρίου 2014.
7. ↑  «Αρχειοθετημένο αντίγραφο» 전남 드래곤즈, 공격력 강화 위해 스테보, 크리즈만 영입 (στα Κορεατικά). Jeonnam Dragons official website. 6 Ιανουαρίου 2014. Αρχειοθετήθηκε από το πρωτότυπο στις 6 Ιανουαρίου 2014. Ανακτήθηκε στις 18 Ιουλίου 2019.
8. ↑  Peter Dominko (5 February 2017). «Pamić na Bonifiki pozdravil starega znanca» (στα sl). SNPortal.si.. Ανακτήθηκε στις 5 February 2017.
9. ↑  «Ανακοίνωσε Κρίζμαν και Ζίζιτς η ΑΕΛ». www.sport24.gr. 7 Ιουλίου 2017.
10. ↑  «Ο Κρίζμαν σόκαρε τον ΠΑΟΚ». www.sport24.gr. 30 Σεπτεμβρίου 2017.
11. ↑ . . Ανακτήθηκε στις 2017-10-22.
12. ↑  «Βήμα πρόκρισης για την ΑΕΛ, 3–0 τη Παναχαϊκή». www.sport24.gr. 25 Οκτωβρίου 2017.
13. ↑  «ΑΕΛ - Ξάνθη 1-0». www.gazzetta.gr. 9 Δεκεμβρίου 2017.
14. ↑  «ΑΕΛ - ΠΑΣ Γιάννινα 3-2 παράταση». www.gazzetta.gr. 7 Φεβρουαρίου 2018.
15. ↑  «Σούζα στο ΟΑΚΑ η ΑΕΛ, 2-1 την ΑΕΚ». www.sport24.gr. 1 Μαρτίου 2018.
16. ↑  «ΚΑΛΩΣ ΗΡΘΕΣ SANDI KRIZMAN». 26 Ιουλίου 2018.
17. ↑  «Ατρόμητος - ΠΑΣ Γιάννινα 1-2». www.gazzetta.gr. 25 Σεπτεμβρίου 2018.
18. ↑  «Παναθηναϊκός - ΠΑΣ Γιάννινα 2-1». www.gazzetta.gr. 29 Σεπτεμβρίου 2018.
19. ↑  «ΠΑΣ Γιάννινα - Λεβαδειακός 2-0: Επιστροφή στις νίκες για τον ΠΑΣ με ομορφιές Κρίζμαν». www.sport24.gr. 25 Νοεμβρίου 2018.

Εξωτερικοί σύνδεσμοι
--------------------

* (Αγγλικά) Προφίλ Σάντι Κριζμάν στο Soccerway
* Sandi Križman – K League στατιστικά kleague.com (στα κορεατικά)